section_heading: Izvori i inspiracija
paragraph_text: Svijet D&D-a inspiriran je svjetskom mitologijom, poviješću, šund-literaturom i modernim fantastičnim romanima. Važnost Gospodara prstenova i Hobita pisca J. R.R. Tolkiena kao utjecaj na D&D uzrokovala je kontroverze. Prisutnost polutana, vilenjaka, poluvilenjaka, patuljaka, oraka, rendžera i sličnih, povukla je mnoge usporedbe s ovim djelima. Sličnost je bila još i veća dok tvrtka Tolkien Enterprises nije zaprijetila tužbom, pa su imena poput 'hobit', 'ent' i 'balrog' pretvorena u 'polutan', 'treant' i 'balor'. Gygax je godinama umanjivao utjecaj Tolkiena na razvoj igre, ali u intervjuu iz 2000. god. je priznao kako je taj utjecaj bio itekako snažan.